Si Palui: Kada Bajumahat
NGARAN balajar agama sudah tuha naya, jadi Palui ini bahanu salah tangkap, salah bawa habar ka bini atau ka urang lain.
NGARAN balajar agama sudah tuha naya, jadi Palui ini bahanu salah tangkap, salah bawa habar ka bini atau ka urang lain.
”Syukur banar umanya ai, Hari Raya Haji ini hari Jumahat, jadi aku sakali haja ka masjid,” Palui baucap ka bini.
“Jadi artinya kada lagi salat Jumahat ka masjidkah?” takun bininya.
“Iya kaya nitu pang, karana hari raya jatuh pada hari Jumahat, kada wajib lagi basalat Jumahat,” Palui asa manang.
Kiap-kiap Palui makan sate kambing, ulahan bininya, tuntung mangibur sate, daging kambing pambarian tetangga di sebelah rumah bakurban.
”Mana Palui umanya, sudah turun ka masjidkah?” takun Garbus ka bini Palui nang singgah ka rumahnya.
“Palui lagi asik Bus ai?” sahut nang bini.
“Asik napa 2 laki bini malam tadikah masih kada puas lanjut ka siang hari raya ne,” sahut Garbus sambil lihum.
“Kada kaya nitu pang Bus ai, ini nah ujarnya aku kada ka masjid karana tadi sudah ka masjid salat Ied Hari Raya Haji,” jawab bini Palui.
“Bah iya pang, matan mana pula baisi dalil laki ikam ne,” Garbus tauling kapala.
“Ayuja aku tulak ka masjid ha nah, manggaduhi urang lain kadada manfaatnya jua,” Garbus lakas bajauh maninggalakan.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn